# Tanxxx

Tanxxx edo Tanx, Mathilde Arnault jaiotzez, (Parthenay, 1976ko uztailaren 29a) komikigile eta grabatzaile frantziarra da.

## Biografia

Tanxxx 1976an jaio zen Parthenay-en, Deux-Sèvres departamentuan. Gaur egun Bordelen bizi da. Bertako giro rockzale alternatiboetan bere lan grafikoa oso ezaguna da. Angulemako Europako Irudiaren Goi Eskolan ikasi zuen. Bere ezizenak aldaketak izan ditu: Tanxxx, Tanxx eta, berrikiago, Tanx. Hainbat arlotan egiten du bere lana: liburuak eta komikiak, kartelak, berak inprimatutako grabatuak, fanzineak, mantak, ilustrazioak; horrez gain, portfolioak eta testu ilustratuak autoeditatzen ditu, eta baita Attembre aldizkari pertsonala ere. 2005ean Rock Zombie komikia argitaratu zuen.
2007tik 2011ra 3 liburukiz (2007, 2008 eta 2011) osatutako Tanxxx komiki saila argitaratu zuen Editions de la Charette argitaletxean. Hiru liburu horiek artistaren ilustrazioen bildumak dira; haietan, Tanxxxen oinarri grafikoak aurkitzen dira —tinta beltza eta energia— eta urte horietan izan duen garapena ikusi daiteke. Bakarrik egindako beste lan batzuk dira Double Trouble (Les Enfants Rouges, 2007), The joy of femmes à poil (Vide-Cocagne, 2011) eta Faire danser les morts (Éditions Même pas mal, 2012) dira.
2009. urtean, Lisa Mandel komikigilearekin elkarlanean eginiko Esthétique et filatures liburuagatik Prix Artémisia de la bande dessinée féminine saria jaso zuen.
Tanxxx-ek rock eta punk estiloetako hainbat kartel serigrafiatu ere egin ditu.
2010etik 2013ra, Les Autres Gens-en, Thomas Cadène komikigileak idatzitako online-ko komiki-saileko zenbait liburukitan (1-4 eta 9/10), parte hartu zuen marrazkilari gisa.
2005az geroztik, bere oharrak eta lanak bere webgunean argitaratzen ditu. Grabatuak eta bestelako lanak ere bertan erakutsi eta saltzen ditu.
2016ko urtarrilaren 28an, Angulemako Komiki Azoka amaitutakoan, Kultura Ministerioaren prentsa-ohar batean Fleur Pellerin ministroak iragarri zuen komikigintzako zortzi artista —Tanxxx, haien artean— chevaliers de l'ordre des Arts et des Lettres izendatzea erabaki zuela. Tanxxx-ek, Aurélie Neyret-ek, Jul' Maroh-ek eta Chloé Cruchaudet-ek uko egin zioten izendapenari.
Tanxek arte-galeria baten kontrako presio-kanpaina kolektibo batean parte hartu zuen, galeriak antolaturiko Marsault eskuin muturreko marrazkilariaren erakusketa bertan behera utz zezan. Kanpaina horren ondoren, Tanx jazarpenaren biktima izan zen.

## Estiloa

Yves Frémion komiki kritikariaren arabera, Tanx-ek 'le jeté et l'mpro' (kolpea eta bat-batekotasuna) teknikaz baliatzen da, ete bere estiloa «beltza, oso beltza» da, Charles Burns, Jaime eta Gilbert Hernandez-ena bezalakoa, eta girly kodeekiko kontzesiorik gabekoa.

## Lanak

* Rock Zombie, Albi, France, Éditions les Requins Marteaux, «Comix» bilduma, 2005. Gidoia eta marrazkiak: Tanxxx - (ISBN 2-84961-017-8)
* Double trouble, Golfe Juan, France, Éditions les Enfants rouges, «Coquelicot» bilduma, 2007 Gidoia eta marrazkiak: Tanxxx - (ISBN 978-2-35419-003-3)
* Tanxxx, Libourne, France, Éditions Charrette, « 12/16 » bilduma
** 1. liburukia, 2007 (ISBN 978-2-915478-10-5)
** 2. liburukia, 2008 (ISBN 978-2-915478-11-2)
** 3. liburukia, 2011 (ISBN 978-2-915478-34-1)
* Esthétique et filatures, Bruxelles, Paris, Éditions KSTR-Casterman, 2008. Lisa Mandelen gidoia eta Tanxxx-en marrazkiak. (ISBN 978-2-203-00399-6). 2009ko Artémisia saria.
* Neuf pieds sous terre, Saint-Jean-de-Védas, France, Éditions 6 pieds sous terre, 2010. Gidoia: Loïc Dauvillier - Marrazkiak: Tanxxx (ISBN 978-2-35212-065-0)
* The Joy of femmes à poil, Nantes, France, Vide Cocagne, « Sous le manteau » bilduma, 2011. Gidoia eta marrazkiak: Tanxxx - (ISBN 979-10-90425-06-4)
* Faire danser les morts, Marseille, France, Éditions Même pas mal, 2012. Gidoia eta marrazkiak: Tanxxx - Koloreak: Magali Arnal - (ISBN 978-2-918645-17-7)
* Velue, Saint-Jean-de-Védas, France, Éditions 6 pieds sous terre, 2015, Gidoia eta marrazkiak: Tanx - (ISBN 978-2-35212-118-3)
* «Des croûtes aux coins des yeux» 6 liburukiz (5-10) osaturiko komiki-saila, auto-edizioa (2011-2015). 2016tik 2018ra, 6 Pieds Sous Terre argitaletxeak saila hiru liburukitan berrargitaratu zituen.
* Dicon (hiztegi parodikoa), Éditions Lapin, 2018 (ISBN: 9782377540082)

## Sariak

* 2009: Prix Artémisia de la bande dessinée féminine saria, Lisa Mandel-ekin batera, Esthétique et filatures komikiagatik.

## Erreferentziak

* Artikulu hau, osorik edo zatiren batean, frantsesezko wikipediako «Tanxxx» artikulutik itzulia izan da, 2024-10-14 data duen 219451641 bertsioa oinarritzat hartuta. Sartze-datarik ez duten erreferentziak, edo 2024-10-14 baino lehenago datatuak, jatorrizko artikulutik ekarri dira itzulpenarekin batera.
* 1 2 3 4 5 6 7 8 9 10 11 Frémion, 2020
* ↑ (Frantsesez) MAGNERON, Philippe. «Rock, zombie ! - BD, informations, cotes» www.bedetheque.com (Noiz kontsultatua: 2025-03-08).
* ↑ (Frantsesez) «Tanxxx 3 - Tanxxx» Babelio (Noiz kontsultatua: 2025-03-08).
* ↑ (Ingelesez) «Tanxxx» lambiek.net (Noiz kontsultatua: 2025-03-08).
* ↑ (Frantsesez) «Le Prix Artémisia 2009 remis à Lisa Mandel et Tanxxx pour Esthétique et filatures» Association Artemisia 2009-01-09 (Noiz kontsultatua: 2025-03-08).
* ↑ (Frantsesez) MAGNERON, Philippe. «Les autres gens - BD, informations, cotes» www.bedetheque.com (Noiz kontsultatua: 2025-03-08).
* ↑ (Frantsesez) «https://www.tanx.fr/bloug/» www.tanx.fr 2024-11-11 (Noiz kontsultatua: 2025-03-08).
* ↑ (Frantsesez) «TANXXX» TANXXX (Noiz kontsultatua: 2025-03-08).
* ↑ (Frantsesez) «Festival de la Bande Dessinée d'Angoulême : Fleur Pellerin a annoncé une promotion exceptionnelle dans l’ordre des Arts et des Lettres de créateurs...» www.culture.gouv.fr (Noiz kontsultatua: 2025-03-08).
* ↑ (Frantsesez) «Trois autrices de BD refusent de devenir chevalières des Arts et des Lettres» Libération.fr (Noiz kontsultatua: 2025-03-08).
* ↑ (Frantsesez) «Quatre auteures de BD refusent leur promotion dans l’ordre des Arts et des Lettres» Le Monde 2016-02-02 (Noiz kontsultatua: 2025-03-08).
* ↑ (Frantsesez) «BD. Promotion Arts et Lettres : quatre auteures refusent, Riad Sattouf accepte» Franceinfo 2016-02-02 (Noiz kontsultatua: 2025-03-08).
* ↑ «Artemisia soutient Tanxxx contre Marsault - ActuaBD» www.actuabd.com (Noiz kontsultatua: 2025-03-08).
* ↑ (Frantsesez) MAGNERON, Philippe. «Des croûtes aux coins des yeux - BD, informations, cotes» www.bedetheque.com (Noiz kontsultatua: 2025-03-08).
* ↑ (Frantsesez) Hojlo, Frédéric. «Révisez votre vocabulaire avec le» ActuaBD (Noiz kontsultatua: 2025-03-08).
* ↑ (Frantsesez) Le prix Artémisia de la bande dessinée féminine 2009 | BDZoom.com. (Noiz kontsultatua: 2025-03-08).

## Bibliografia

* (Frantsesez) Bernière, Vincent; Tanxxx. (2016-01-27). «Pour ou contre un sexe des bulles?» Libération (Noiz kontsultatua: 2025-03-08). (artxiboa)
* (Frantsesez) Guyomard, Patrick. (2010-11-20). «Expo: Tanxxx, au-delà du tragi-comics» Ouest-France.
* (Frantsesez) Mimran, Olivier. (2008). «Esthétique et filatures : une sacrée paire de dames» dBD 27 - 2008ko urria: 84. or..
* (Frantsesez) Pelletier, Frédérique. (2018). «Toutes les croûtes aux coins des yeux: Thank you, Tanx» dBD 128 - 2018ko azaroa: 66. or..
* (Frantsesez) Frémion, Yves. (2020). «Tanx qu'il y aura des femmes» Les Cahiers de la bande dessinée 10 - 2020ko urtarrila/martxoa: 10. or..

### Elkarrizketak

* (Frantsesez) Tanxxx (Elkarrizketatua); Benjamin Roure, Benjamin. (2008-01-09). «Interview: Tanxxx» BoDoï 122 (Noiz kontsultatua: 2025-03-08).
* (Frantsesez) Tanxxx (Elkarrizketatua); Barber, Brigh. (2015-09-23). «interview de Tanx…» BDzoom (Noiz kontsultatua: 2025-03-08).

## Kanpo estekak

* Tanxen bloga
* Tanxen onlineko denda
* BD Gest
* Lambiek Comiclopedia
* Babelio
* NooSFere
* Tanxxx: la plus punk des dessinatrices françaises. YouTubeko France 3 Poitou-Charentes kanalean.
* Angoulême 2009 - Interview Mandel et Tanxxx. YouTubeko Fnac kanalean.
* Datuak: Q3515361